Raimundus Rogerius Trencavelli
Raimundus Rogerius Trencavelli (1185-1209) fuit ab anno 1194 Carcassonis et Biterrensis vicecomes. Fuit filius Rogerii II et Adelaidis Raimundi V Tolosani filiae. Anno 1194, patre mortuo, annum agens nonum vicecomitatus Carcassonis et Biterrensis accepit sub tutela Bertrandi de Saissaco qui fuit Catharorum fautor. Anno 1209 a Simone domino Montis Fortis, expeditionis sacrae in Albigenses duce, captus et in ipso castello Carcassonis incarceratus, subito mortuus est causa vel doli mali vel morbi alicuius.